CK โบรกอัพเป้าใหม่ 25.60 บาท ตุน Backlog แน่น สูงสุดในรอบ 4 ปี
CK โบรกอัพเป้าใหม่ 25.60 บาท ตุน Backlog แน่น สูงสุดในรอบ 4 ปี จากงานสายสีม่วงใต้ ลุ้นกำไรปีนี้แตะ 1.3 พันลบ.
CK โบรกอัพเป้าใหม่ 25.60 บาท ตุน Backlog แน่น สูงสุดในรอบ 4 ปี จากงานสายสีม่วงใต้ ลุ้นกำไรปีนี้แตะ 1.3 พันลบ.
18 มี.ค. 2565

บล.เคทีบีเอสที ระบุในบทวิเคราะห์วันนี้ (14 มี.ค.2565) ว่า บริษัท ช.การช่าง จำกัด (มหาชน)  หรือ  CK คงคำแนะน่า “ซื้อ” และปรับราคาเป้าหมายขึ้นเป็น 25.60 บาท (เดิม 25.20 บาท) อิง SOTP จากการรวมมูลค่าโครงการใหม่รถไฟฟ้าสายสีม่วงใต้ หลังจากที่มีการลงนามสัญญาแล้วเมื่อวันที่ 11 มี.ค. และบริษัทมีการประกาศ สัดส่วน JV อย่างเป็นทางการ
คงมุมมองบวกต่อ CK จาก backlog ที่กลับ สู่ขาขึ้นอย่างเต็มตัว ซึ่งภายหลังการรวมโครงการสายสีม่วงใต้ มูลค่า 1.8 หมื่น ล้านบาท(อิงสัดส่วนถือหุ้น JV ที่ 55% จากมูลค่าโครงการรวม 3.3 หมื่นล้าน บาท) ส่งผลให้ backlog ล่าสุดเพิ่มขึ้นเป็น 6.4 หมื่นล้านบาท สร้างสถิติสูงสุดใหม่ในรอบ 4 ปี จากสิ้นปี 2021 ที่ 4.6 หมื่นล้านบาท
นอกจากนี้มองว่าบริษัทยังมีลุ้นงานใหม่เพิ่มเติม โดยเฉพาะโครงการรถไฟฟ้าสายสีส้ม ซึ่ง BEM เป็นตัวเก็งในการประมูล รวมถึงโครงการโรงไฟฟ้าพลังน้ำหลวงพระบางของ CKP ที่เริ่มทยอยเห็นความคืบหน้าเรื่อง MOU tariff ทำให้ยังเชื่อมั่นว่า backlog ของบริษัทจะสามารถกลับไปแตะระดับสูงถึง 1 แสนล้านบาทได้ในสิ้นปี 2565 คงประมาณการกำไรปกติปี 2565 อยู่ที่ 1.3 พันล้านบาท แต่ปรับประมาณการกำไรปี 2566 ขึ้น +4% เป็น 1.8 พันล้านบาท (+36% YoY) เพื่อ สะท้อนงานรถไฟฟ้าสายสีม่วงใต้
ซึ่งคาดจะเริ่มงานก่อสร้างได้ในครึ่งหลังปี 2565 และ contribute กำไรมากขึ้นในปี 2565 ราคาหุ้นปรับตัวลง แต่ in line กับ SET ในช่วง 1 เดือน ปัจจุบันราคาหุ้น CK เทรดที่ 2565 PER ที่ 26x ยังต่ำ กว่าปี 2012-13 เฉลี่ยที่ 36x ซึ่งเป็นปีที่มี backlog เฉลี่ยระดับ 1 แสนล้านบาท
นอกจากนี้มองว่าหุ้น CK ยังมี catalysts จาก 1) โครงการรถไฟฟ้าสายสีส้มมีลุ้นเปิดขายซอง 1H22E นี้ และ 2) โครงการโรงไฟฟ้าพลังน้ำหลวงพระบาง ซึ่งคาด CKP จะสามารถลงนาม MOU tariff กับ กฟผ. ได้ภายใน 1-2 เดือน และเราประเมินจะเป็น upside ต่อราคาเป้าหมาย CK ราว 1.2 บาท/หุ้น